EUR-Lex - 61996B0005 - FI
Avis juridique important
|
61996B0005
Yhteisöjen ensimmäisen oikeusasteen tuomioistuimen määräys (ensimmäinen jaosto) 4 päivänä lokakuuta 1996.
-
Sveriges Betodlares Centralförening ja Sven Åke Henrikson vastaan Euroopan yhteisöjen komissio.
-
Yhteinen maatalouspolitiikka - Sokerijuurikas - Asetus (EY) N:o 1734/95 - Erityinen maatalouden muuntokurssi - Ruotsia koskevan muuntokurssin puuttuminen - Kumoamiskanne - Tutkimatta jättäminen.
-
Asia T-5/96.
Oikeustapauskokoelma 1996 sivu II-01299
Tiivistelmä
Avainsanat
Kumoamiskanne - Kannekelpoiset toimet - Käsite - Toimet, joilla on pakottavia oikeusvaikutuksia - Komission kirje, jossa kieltäydyttiin muuttamasta asetusta vahvistamalla jäsenvaltiota koskeva erityinen maatalouden muuntokurssi - Kirjeellä ei ole oikeusvaikutuksia(EY:n perustamissopimuksen 173 artikla; komission asetus (EY) N:o 1734/95)
Tiivistelmä
Jäsenvaltion sokerijuurikkaan tuottajien yhdistyksen nostama kumoamiskanne sellaista komission kirjettä vastaan, jossa kieltäydyttiin hyväksymästä kantajan vaatimusta, jolla pyrittiin pääasiallisesti muuttamaan asetusta (EY) N:o 1734/95, jossa vahvistetaan markkinointivuoden 1994/1995 osalta sokerijuurikkaan vähimmäishintoihin sekä tuotantomaksuun ja lisämaksuun sovellettava erityinen maatalouden muuntokurssi sokerialalla mutta jossa ei ole vahvistettu kyseisessä jäsenvaltiossa sovellettavaa muuntokurssia, on jätettävä tutkimatta.Perustamissopimuksen 173 artiklassa tarkoitettuja toimia, joista voidaan nostaa kumoamiskanne, ovat vain sellaiset toimet tai päätökset, joilla on pakottavia oikeusvaikutuksia kantajien etuihin siksi, että ne muuttavat ilmeisellä tavalla heidän oikeusasemaansa. Tilanne ei ole tämä, kun kyseessä on pelkkä tiedotusluontoinen kirje, jossa vastaanottajalle vain selitetään lyhyesti kyseiseen asetukseen sisältyvän aiemman normatiivisen toimen syyt. Lisäksi luonnollisen henkilön tai oikeushenkilön nostamaa kannetta, joka kohdistuu komission toimen taannehtivaa korjaamista koskevaan kieltäytymiseen, ei oteta tutkittavaksi silloin, kun vaadittu korjaus olisi tehtävä yleisesti sovellettavan asetuksen muodossa, koska yhteisön oikeussääntöjen hierarkian takia yleisesti sovellettavaa säädöstä ei voida muuttaa implisiittisesti yksittäisellä päätöksellä.